
Naslov: Bodo morali poiskati nov vodni vir?
Napoved za voditelja:

V letu 1992 so mesto Krško priključili na novo vodno zajetje v Rorah, ki je zagotavljalo zadostne količine in neoporečno, zdravo pitno vodo iz večjih globin. Ta vodni vir je nadomestil zajetje vode na Drnovem, ki je bilo onesnaženo z nitrati in pesticidi in so ga potem zaprli. Letos pozimi pa so tudi na zajetju v Rorah opazili, da je voda občasno onesnažena, vzroka zakaj do tega prihaja, pa še niso odkrili. V kolikor se bo to ponavljalo tudi v bodoče, bodo morali poiskati nov vodni vir za oskrbo prebivalcev Krškega.
T- Iz Krškega GORAN ROVAN /
X- Snemalec in montažer Tomi Naglič /
V vodnem zajetju na Rorah so opazili občasno onesnaženost, tako da so morali zdaj tudi to vodo klorirati in filtrirati, da bi zagotovili njeno zdravstveno ustreznost.
T- JOŽE LESKOVAR /
X- Kostak Krško /

"Kar se tiče zakaj prihaja do tega so pa lahko trije vzroki, predvsem zaledje, kjer se napaja ta vodni vir, kjer je kmetijsko področje, eno je kamnolom v neposredni bližini in pa izgradnja HE Krško na reki Savi."
V Kostaku, ki skrbi za oskrbo s pitno vodo, bodo poskušali zdaj očistiti tudi zajetje na Drnovem, ki se napaja s podtalnico iz Krškega polja. Zato so se že prijavili na razpis za evropska sredstva, saj naj bi samo za poskusni projekt potrebovali vsaj milijon evrov.
T- ANDREA CESAR /
X- Kostak Krško /

"Ja, v bistvu gre za že uveljavljene metode, ki bi jih mogoče nadgradili, modificirali, postavili bi pilotno napravo, ki bi bila potem tudi uporabna na samem objektu, na samem zajetju."
Sicer v krški občini za zdaj še nimajo večjih težav z zagotavljanjem pitne vode v urbanih naseljih.
T- SABINA SENICA /
X- Kostak Krško /

"Večji problem pa nam trenutno predstavljajo prevzeti vaški sistemi, kjer je samo zagotavljanje tolk težje. Imamo tudi prekuhavanje pitne vode na določenih prevzetih sistemih, drugje vodo kloriramo, dokler ne bomo uspel uredit drugače."
V kolikor se bo onesnaženost vode iz Ror nadaljevala, bodo morali poiskati nov vodni vir. Krško polje je sicer zelo bogato z vodo, vsekakor pa to zagotovo ne bo poceni, saj je ta marsikje onesnažena.
